શ્રી સતિષભાઇ, નમસ્કાર. સાતમ-આઠમ કેવી રહી!! આપની તરફ ખાસ આ પ્રસંગે શું આયોજન હોય છે? સમય મળ્યે થોડું જણાવશો. અમારે ત્યાં શહેરોમાં તો મેળાઓમાં ફરવું, અને ઘરમાં થેપલા, પુરી, ફરસાણ, મિષ્ટાન વગેરે બનાવી અને બે-ત્રણ દિવસ ખાવા-ખવડાવવાનું હોય છે (જેને ટાઢી સાતમ કહેવાય છે). ગ્રામ્ય વિસ્તારોમાં આ તહેવારે ઘણું વૈવિધ્ય જોવા મળે છે. ક્યાંક કૃષ્ણલીલાઓ તો ક્યાંક ભવાઇમંડળો, રાસ, ગ્રામ્ય મેળાવડાઓ જેવા કાર્યક્રમો હોય છે. જો કે ખાનગીમાં કહું તો જીતુબાપુએ સૌથી વધુ મજા માણી હશે!!!:-) (સૌરાષ્ટ્રમાં સૌથી મોટો અને ઝક્કાસ મેળો રાજકોટમાં યોજાય છે!!) કૃષ્ણજન્મ પ્રસંગે દ્વારકાથી થયેલું સીધું પ્રસારણ જોયેલું કે નહીં? દ્વારકાધિશ.ઓર્ગ પર હજુ જોવા મળી શકે છે. ચાલો ત્યારે જયશ્રી કૃષ્ણ, વંદે માતરમ્.